Word Perfect
- Word Perfect Segélyvonal, miben segíthetek? - Nos, egy kis problémám akadt a Word Perfect-tel. - Miféle probléma? - Nos, csak úgy gépelgettem és egyszer csak a szavak elmentek. - Elmentek? - Eltűntek. - Hmm. Mit lát most a képernyőjén? - Semmit. - Semmit? - Üres, és nem fogad el semmit sem, amit gépelek. - Még mindig a Word Perfect-ben van, vagy kilépett? - Azt hogy veszem észre? - Jó, hagyjuk. Tud mozogni a kurzorral a képernyőn? - Nincs semmiféle kurzor. Mondtam már: nincs semmi a képernyőn! - A monitora jelzi, ha áram alatt van? - Nem tudom. - Nos, akkor nézze meg a monitora hátulját, és keresse meg, ahol az áramot vivő vezeték belemegy. Megvan? - Igen, azt hiszem. - Remek! Akkor most kövesse azt a vezetéket, és mondja meg nekem, hogy belemegy-e a konnektorba. - ... Igen. - Amikor a monitor hátulját nézte, észrevette, hogy két vezeték is megy bele? - Nem. - Pedig igen. Arra kérem, hogy menjen vissza, és keresse meg a másikat is. - Oké, itt van. - Nézze meg, legyen szíves, hogy ez rendesen be van-e dugva a számítógépébe. - Nem érem el. - Hm, hm. De látni látja? - Nem, mert nagyon sötét van itt. - Sötét? - Igen, az irodai lámpák sötétek, csak kívülről szűrődik be egy kevés fény." - Hát akkor kapcsolja fel őket. - Nem tudom, mert áramszünet van. - Áram... Áramszünet??? Aha, oké, akkor megtaláltuk a problémát. Megvan még Önnek a doboz, a kézikönyvek, meg az összes cucc, amit a számítógép vásárlásakor kapott? - Igen, itt tartom őket a szekrényben. - Jó. Akkor szedje elő őket, szerelje szét a rendszerét, pakolja össze, és vigye vissza abba a boltba, ahol vette. - Tényleg? Ennyire rossz a helyzet? - Attól tartok, hogy igen. - Hát, jól van, akkor nincs mit tenni. És mit mondjak nekik? - Csak annyit, hogy maga túl hülye ahhoz, hogy számítógép tulajdonos lehessen! 